FC Bayern München

Miuncheno „Bayern“ – Vokietijos futbolo klubas iš Miuncheno. Klubas yra vienas didžiausių pasaulyje – jo nariais yra daugiau nei 290 000 žmonių. Klube veikia ir šachmatų, rankinio, krepšinio, gimnastikos, boulingo bei stalo teniso skyriai. Istorija Klubas įkurtas 1900 m. ir yra vienas didžiausių pasaulyje. 1919–1924 m. buvo prijungta Miuncheno „Jahn“ komanda. Klubas yra Vokietijos čempionatų rekordininkas. Pirmasis čempionų titulas iškovotas 1932 m., antrasis – tik 1969 m., nors įkuriant Bundeslygą 1963 m. bavarų klubas joje vietos negavo. 8-ajame dešimtmetyje vedami trenerio Udo Lattek, bavarai su vartininku Sepp Maier, gynėju Franz Beckenbauer ir puolėjų Gerd Müller dominavo tiek Vokietijos, tiek visos Europos futbole. 1974 m. šie žaidėjai kartu su Georg Schwarzenbeck, Paul Breitner ir Uli Hoeness laimėjo ir pasaulio čempionato auksą, o 1974–1976 m. triskart iš eilės laimėjo UEFA čempionų taurę. 1972 m. klubas atidarė 80 tūkstančių vietų olimpinį stadioną, o klubo prezidentas Neudecker ir vadybininkas Schwan sukūrė klubui finansinius ir ekonominius pagrindus. Vėliau tarptautinės pergalės atslūgo, tačiau dominavimas Vokietijos futbole išliko, kai bavarai 1982 ir 1987 m. pralaimėjo Čempionų taurės finaluose. Tačiau 1996 m. klubas laimėjo UEFA taurę, o vedamas trenerio Ottmar Hitzfeld 1999 m. per stebuklą pralaimėjo Čempionų lygos finale, o 2001 m. po baudinių serijos vis tik laimėjo ir Čempionų lygą. Vėliau, klubas 2010 ir 2012 m. nusileido Čempionų lygos finaluose, bet 2013 m. nugalėjo Dortmundo „Borussia“ ekipą Čempionų lygos vokiškajame finale. 2020 m. COVID-19 pandemijos metu vasarą vėl laimėjo UEFA čempionų lygą. Bavarijos klubas ilgus metus yra Vokietijos futbolo hegemonas. Jame žaidė daug rinktinės žvaigždžių – Klaus Augenthaler, Karl-Heinz Rummenigge, Lothar Matthaus, Oliver Kahn, Michael Ballack ir kiti žaidėję, sudarę rinktinės branduolį. 2005 m. klubas pasistatė naują „Allianz Arena“, kurią dalijasi kartu su TSV München komanda. Priešingai nei pastaroji komanda, kurios gerbėjai yra Miuncheno gyventojai, „Bayern“ ekipa turi didelį gerbėjų būrį visoje šalyje ir užsienyje. Pavadinimų kaita 1900 m. – FC Bayern München 1919 m. – TuSpV Bayern München 1924 m. – FC Bayern München Sezonai Pastarųjų metų sezonai Pasiekimai Spalvinė gama Apranga Sportinės aprangos pokyčiai. Namuose žaidžia raudona apranga. Garsesni žaidėjai Atstovavo nacionalinei rinktinei Užsieniečiai James Rodríguez, saugas; Treneriai Išnašos Nuorodos Oficiali klubo svetainė facebook paskyra SOCCERWAY FLASHSCORE Globalsportsarchive